Brungorĝa konuro

**Brungorĝa konuro** (*Eupsittula pertinax*) **Brungorĝa aratingo** aŭ **Brungorĝa papago** estas specio de birdoj en la subfamilio *Arinae* de la familio *Psittacidae*, de afrikaj kaj amerikaj papagoj. Ĝi troviĝas en Kostariko, Panamo, norda kontinento de Suda Ameriko, kaj insuloj ĉe la sudamerika marbordo.

## Taksonomio kaj sistematiko
La Brungorĝa konuro estis formale priskribita en 1758 fare de la sveda natursciencisto Carl Linnaeus en la deka eldono de lia *Systema Naturae*. Li metis ĝin kun ĉiuj aliaj papagoj en la genron *Psittacus* kaj stampis la duvortan nomon *Psittacus pertinax*. La Brungorĝa konuro estas nun unu el kvin specioj metitaj en la genron *Eupsittula*, kiun enkondukis en 1853 la franca natursciencisto Charles Lucien Bonaparte.

Oni agnoskis jenajn 14 subspeciojn, el kiuj kelkaj estas estas endemioj de insuloj:

## Aspekto
eta|maldekstre|230ra|
La brungorĝa papago estas 23 ĝis 28 cm longa kaj pezas 76 ĝis 102 g. Ambaŭ seksoj estas similaj. Plenkreskuloj de la nomiga subspecio *E. p. pertinax* havas flavajn frunton, vizaĝon kaj mentonon. Ilia krono, nuko kaj supraj partoj estas verdaj. Ilia brusto estas malbrile oliveckolora kaj ilia ventro herboverda kun oranĝa makulo en ĝia centro. Iliaj flugiloj estas plejparte verdaj kun malbrile bluaj randoj kaj pintoj sur la flugilplumoj; ankaŭ iliaj vostoplumoj estas verdaj kun malbrile bluaj randoj kaj pintoj. Nematuraj birdoj havas tre malmulte da flavo.. Pli lastatempaj ekvidoj en Puertoriko kaj tiuj en Florido, la Britaj Virgulininsuloj, Angvilo, Dominiko, kaj San Andrés estas konataj aŭ suspektataj kiel eskapintaj aŭ liberigitaj kaĝbirdoj prefere ol konsciaj enkondukoj aŭ naturaj alvenoj.

La specio estas nereproduktanta vizitanto en Trinidadon.

La brungorĝa konuro loĝas en vasta gamo da pejzaĝoj, inkluzive de savanoj, aridaj veprejoj, manglejoj, tropikaj foliarbaroj, galeriaj arbaroj, ĉiamverdaj arbaroj, kaj kultivitaj areoj kaj paŝtejoj kun kelkaj restantaj arboj. En Kolombio, ĝi atingas altitudon de 2 600 m, sed troviĝas plejparte sub 1 200 m aliloke. Ĝi ankaŭ estas vaste distribuita en Venezuelo, sed montras preferon por areoj kun malferma vegetaĵaro kun pli altaj probablecoj de ĉeesto en la savanoj de la bioregiono Llanos kaj la aridaj veprejoj de nordokcidenta Venezuelo.

## Kutimaro
### Movoj
Kelkaj populacioj sur la kontinento faras laŭsezonajn movojn kaj aliaj estas iom nomadaj por sekvi la haveblecon de manĝaĵo. La specio tipe manĝas en paroj aŭ malgrandaj grupoj. Grupoj vokas dumfluge, kaj se aktive manĝanta grupo respondas, la aliaj povas aliĝi al ĝi.

### Reproduktado
La nesta sezono de la brungorĝa konuro varias tra ĝia teritorio. Ĝi povas nesti preskaŭ ĉiam en ajna tempo de la jaro en Surinamo kaj Antiloj, kaj de februaro ĝis aprilo en Kolombio kaj Venezuelo. Ĝi kutime elfosas kavaĵon en nesto de arbaraj termitoj, ofte unu el la genro *Nasutitermes*. Krome, ĝi ankaŭ nestas en naturaj kavaĵoj en arbo, sur klifofaco, aŭ en tera bordo. Ofte pluraj paroj nestas en ununura putra arbo. La ovodemetado estas de du ĝis sep ovoj. En kaptiteco, la kovado estas de 23 tagoj. En naturo, la tempo por elnestiĝo estas 36 ĝis 37 tagoj.

## Bildaro

File:Aratinga pertinax -Bonaire-8.jpg|*E. p. xanthogenia* en la insulo Bonaire, Nederlandaj Antiloj
File:Aratinga pertinax venezuelae -Venezuela-6.jpg|*E. p. venezuelae*; dorlotbesto en Cagua, Aragua, Venezuelo
File:Aratinga pertinax -Colombia-8a-3c.jpg|*E. p. aeruginosa* en la Karibia Regiono de Kolombio
File:Aratinga pertinax (juvenile) -Panama-8a-3c.JPG|*E. p. ocularis*; juna dorlotbesto en Panamo
File:Brown-throated Parakeet (Aratinga pertinax) -pet.jpg|left|dorlotbesto 

## Referencoj
* 

## Eksteraj ligiloj
Kategorio:Papagedoj
Kategorio:Birdoj de Sudameriko
Kategorio:Birdoj de Brazilo
Kategorio:Birdoj de Venezuelo